FOR IMMEDIATE RELEASE

# FSP ประกาศเปิดตัว T-WINGS 2-in-1 เคสพีซีรุ่นใหม่สำหรับพีซีระดับไฮเอนด์

## *หนึ่งเดียวที่รองรับทั้งขนาด E-ATX และ mini-ITX บนเคสที่ออกแบบอย่างมีสไตล์ไม่เหมือนใคร*

***3 มีนาคม 2020, ไทเป, ไต้หวัน -*** FSP ผู้ผลิตพาวเวอร์ซัพพลายสำหรับพีซีชั้นนำระดับโลก มีความยินดีที่จะประกาศตัวเคสพีซีใหม่ ซีรีส์ 'T-WINGS' (CMT710) เคสรุ่นใหม่ T-WINGS นี้ช่วยให้ผู้ใช้สามารถรวมระบบพีซีระดับไฮเอนด์สองระบบลงในเคสพีซีชุดเดียวกันได้อย่างง่ายดาย

### ระบบพีซีคู่ในเคสเดียว

การรวมเอาพีซีระดับไฮเอนด์สองระบบเข้าไปในเคสพีซี T-WINGS เครื่องเดียว ทำให้ผู้ใช้ประหยัดพื้นที่ในการติดตั้ง ไม่ว่าจะเป็นผู้ใช้ตามบ้านหรือในสำนักงาน อีกทั้งยังทำให้มีประสิทธิภาพในการทำงานมากขึ้น เคสรุ่นนี้สามารถประกอบร่วมกับเมนบอร์ดขนาดมาตรฐาน EATX สำหรับประกอบเป็นเครื่องเกมประสิทธิภาพสูงและระบบ HEDT ในขณะเดียวกันก็สามารถประกอบร่วมกับเมนบอร์ดขนาดเล็กอย่าง mini-ITX ที่เป็นพีซีสำหรับงานอเนกประสงค์ได้ โดยที่ทั้งสองระบบสามารถทำงานพร้อมๆ กันได้อีกด้วย ผู้ใช้จะได้รับประโยชน์มหาศาลจากการทำงานดังกล่าว โดยเฉพาะเหล่าผู้ใช้ที่เป็นสตรีมเมอร์ผลิตคอนเทนต์ ที่สามารถทำคอนเทนต์พร้อมกับบันทึกวิดีโอไปพร้อมกันได้โดยไม่ต้องห่วงว่าภาพจะกระตุกหรือดีเลย์ อีกทั้งยังมีทรัพยากรเครื่องเหลือพอที่จะแชทและโต้ตอบกับแฟนๆ ในแบบเรียลไทม์ได้อีกด้วย

### การออกแบบที่ทันสมัยใหม่พร้อมมุมมอง 360 องศาอันน่าทึ่ง

FSP T-WINGS ได้แสดงให้เห็นถึงนวัตกรรมการออกแบบเคสพีซีแบบกึ่งเปิดโล่ง ที่มีดีไซน์สุดล้ำสมัยในแบบปีกนก ‘T-WINGS’ ด้วยการดีไซน์ให้ฝาเคสทั้งสองข้างสามารถปรับองศาได้เหมือนปีกนก และเพิ่มความทันสมัยด้วยการเคลือบสีดำเงาด้วยกรรมวิธีอะโนไดซ์ (Anodized) อีกทั้งเพิ่มความโดดเด่นด้วยขอบสีทองหรือสีแดง ทำให้เคส T-WINGS ตอบสนองความต้องการของนักประกอบคอมพิวเตอร์ที่ต้องการเครื่องที่มีเอกลักษณ์และความทันสมัยไม่เหมือนใคร

### แกร่งและเท่เหนือใคร

ตัวเคสแข็งแกร่งเพราะใช้เฟรมอลูมิเนียมที่แข็งแรง พร้อมพาเนลกระจกนิรภัยความหนา 4 มม. จึงช่วยป้องกันชิ้นส่วนประกอบที่มีค่าด้านในตัวเคส ให้ปลอดภัยจากเหตุการณ์ที่ไม่คาดฝัน ไม่ว่าจะใช้ในบ้านหรือสำนักงาน ขณะเดียวกันก็ยังช่วยเรื่องการระบายความร้อนได้ดี ผ่านช่องระบายอากาศที่ออกแบบมาให้กว้างพอ เคสรุ่นนี้ยังรองรับการติดตั้งระบบระบายความร้อนด้วยน้ำและพาวเวอร์ซัพพลายแบบ 2 ระบบ จึงมั่นใจได้ว่าระบบคอมพิวเตอร์ทั้ง 2 ระบบในเคสนี้สามารถทำงานได้อย่างเต็มประสิทธิภาพสูงสุดไร้ขีดจำกัด เคส T-WINGS ยังรองรับการติดตั้งกราฟิกการ์ดได้ทั้งแบบแนวตั้งและแนวนอน และยังสามารถติดตั้งฮาร์ดไดรฟ์ได้มากถึง 5 ไดรฟ์ ประกอบด้วยฮาร์ดไดรฟ์ขนาด 3.5 นิ้วจำนวน 2 ไดรฟ์และไดรฟ์ขนาด 2.5 นิ้วอีกจำนวน 3 ไดรฟ์

### นวัตกรรมการจัดการสายสัญญาณและแถบแสดงสีไฟแบบ ARGB

เคส T-WINGS ได้ออกแบบให้แกนกลางของตัวเคสมีช่องว่างกว้าง 40 มม. เพื่อความสะดวกในการเก็บสายไฟต่างๆ ให้เรียบร้อย ไม่รกรุงรัง ส่งผลให้มีพื้นที่ระบายอากาศผ่านทางเมนบอร์ดและส่วนประกอบต่างๆ มากขึ้น ทำให้ระบายความร้อนได้ดีขึ้นอีกด้วย นอกจากนี้ยังมีความพิเศษเพิ่มเข้ามาคือ แถบแสดงแสงไฟ RGB ที่สามารถโปรแกรมปรับเปลี่ยนได้ตามสไตล์ ผ่านทางซอฟต์แวร์ ARGB ที่ปัจจุบันมีอยู่ในเมนบอร์ดยี่ห้อดังๆ หลากหลายรุ่น อาทิ ASRock Polychrome Sync, ASUS Aura Sync, Gigabyte RGB Fusion และ MSI Mystic Light Sync เป็นต้น

และเพื่ออำนวยความสะดวกการเชื่อมต่อในแบบไลฟ์สไตล์ยุคใหม่ กับอุปกรณ์ที่หลากหลาย เช่น สมาร์ทโฟน , แท็บเล็ต, หูฟัง ฯลฯ ที่ตำแหน่งแผงด้านหน้าเคสจึงออกแบบให้มีช่องเชื่อมต่อที่ครบครัน ประกอบด้วย ช่องต่อหูฟังและไมโครโฟนขนาด 3.5 มม. ช่องต่อ USB 3.1 Type C และ USB 3.1 Type A อีกด้วย

### ดูคลิป ลุ้น (ฟรี) เคส

ขอเชิญเข้าร่วมกิจกรรมออนไลน์ของเรา เพื่อลุ้นรับเคส T-WING (สามารถเลือกสีได้) และบัตรกำนัลจากร้านค้า STEAM ฟรี! เพียงตอบคำถามหลังจากดูวิดีโอ YouTube ของเราจบ (https://www.fsplifestyle.com/promotion/T-WINGS/campaign\_en.html) ง่ายๆ แค่นี้เอง

### ข้อมูลจำเพาะของ T-WING

|  |  |
| --- | --- |
| **Model** | **CMT710** |
| Type | Aluminum / Tempered Glass Open Frame Chassis |
| Color | Black & Gold / Black & Red |
| Materials | Anodized Aluminum, 4mm Tempered Glass |
| Dimensions | 624 x 455 x 530 mm |
| Motherboard Support | Two motherboards MB 1: E-ATX, ATX, Micro ATX, Mini-ITX MB 2: Mini-ITX  |
| External I/O port | 1 x USB 3.2 Type-C 2 x USB 3.1 Type-A HD Audio  |
| Maximum CPU Cooler Height | 155mm |
| VGA Card Length | 380mm |
| Expansion Slots | 8 |
| Power Supply Type | Two PSU PSU 1: 240mm ATX PSU PSU 2: SFX/SFX-L PSU  |
| Drive Bay | 3.5-inch HDD | 3 |
| 2.5-inch SSD | 2 |
| Maximum Radiator Support | 360mm x 2 (optional) |

### สำหรับข้อมูลเพิ่มเติมเกี่ยวกับผลิตภัณฑ์และวิดีโอสาธิต กรุณาไปที่:

ผลิตภัณฑ์: <https://www.fsplifestyle.com/promotion/T-WINGS/feature.html>
คลิปวิดีโอ: <https://www.youtube.com/watch?v=PKQ9wbmyfUA>

### ราคาจำหน่าย (MSRP before tax):

T-WINGS ราคา US$499

### สำหรับข้อมูลผลิตภัณฑ์เพิ่มเติมกรุณาเยี่ยมชม:

เว็บไซต์อย่างเป็นทางการของ FSP Group ที่: [www.fsp-group.com](http://www.fsp-group.com/)
เว็บไซต์ผลิตภัณฑ์ของ FSP Group ที่: [www.FSPLifestyle.com](http://www.fsplifestyle.com/)
บล็อก: [blog.fsp-group.com](http://blog.fsp-group.com/)
Facebook: [www.facebook.com/FSP.global](http://www.facebook.com/FSP.global)
LinkedIn: [www.linkedin.com/company/1842554](http://www.linkedin.com/company/1842554)

### เกี่ยวกับFSP

ก่อตั้งขึ้นเมื่อปี 1993 ปัจจุบันเป็นหนึ่งในหกผู้ผลิตชั้นนำด้านผลิตภัณฑ์พาวเวอร์ซัพพลายของโลก FSP Group (3015:Taiwan) มีทีมวิจัยและพัฒนาที่แข็งแกร่งมากถึง 400 คนเพื่อการพัฒนาผลิตภัณฑ์ที่สามารถตอบสนองความต้องการของผู้ใช้ที่หลากหลายได้ครบถ้วน มีกำลังการผลิตที่มีคุณภาพสูงและสายการผลิตที่ครบวงจร มีพาวเวอร์ซัพพลายมากกว่า 500 รุ่นผ่านมาตรฐาน 80 PLUS ซึ่งถือได้ว่าเป็นอันดับหนึ่งของโลกทางด้านใบรับรอง 80 PLUS เลยทีเดียว นอกจากนี้เรายังใส่ใจเรื่องของสิ่งแวดล้อมและคุณภาพของพาวเวอร์ซัพพลายเป็นสำคัญ นั่นจึงทำให้ผู้ใช้จะได้ใช้ผลิตภัณฑ์ที่มีเทคโนโลยีที่เป็นมิตรกับสิ่งแวดล้อมที่ดีที่สุดจริงๆ